ຮອງນາຍົກລັດຖະມົນຕີຟ້າມບີ່ງມີງຕ້ອນຮັບປະທານອົງການຈັດຕັ້ງມະນຸດສະທຳສາກົນ, ອາເມລິກາ
(VOVWORLD) -ໃນຕອນບ່າຍວັນທີ 7 ທັນວາ, ທ່ານ ຟ້າມບີ່ງມີງ ຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ຫວຽດນາມ ຕ້ອນຮັບ ບາດຫຼວງ Franklin Graham, ປະທານ ທັງເປັນຜູ້ອຳນວຍການຝ່າຍບໍລິຫານອົງການຈັດຕັ້ງມະນຸດສະທຳສາກົນ Samaritan’s Purse International Relief (SPIR, ອາເມລິກາ) ພວມຢ້ຽມຢາມ ແລະ ເຮັດວຽກ ຢູ່ ຫວຽດນາມ.
ທີ່ການຕ້ອນຮັບ, ທ່ານ ຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ຟ້າມບີ່ງມີງ ຢືນຢັນວ່າ ຫວຽດນາມ ຍາມໃດກໍ່ເຄົາລົບ ແລະ ຊຸກຍູ້ບັນດາສິດທິມະນຸດ, ໃນນັ້ນມີສິດເສລີໃນການເຫຼື້ອມໃສ, ສາສະໜາ. ທ່ານ ຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ຟ້າມບີ່ງມີງ ປາດຖະໜາວ່າ ທ່ານ Franklin Graham ປະກອບສ່ວນຊຸກຍູ້ສາຍພົວພັນ ຫວຽດນາມ - ອາເມລິກາ ເວົ້າລວມ ແລະ ການຮ່ວມມື, ເຈລະຈາກ່ຽວກັບບັນຫາການເຫຼື້ອມໃສ, ສາສະໜາລະຫວ່າງສອງປະເທດເວົ້າສະເພາະ; ສືບຕໍ່ມີການເຄື່ອນໄຫວແທດຈິງຫຼາຍຢ່າງໃນບັນດາການເຄື່ອນໄຫວໜູນຊ່ວຍມະນຸດສະທຳຢູ່ ຫວຽດນາມ ກວ່າອີກ.
ສ່ວນບາດຫຼວງ Franklin Graham ຢືນຢັນວ່າ ຍາມໃດກໍ່ຖືເປັນສຳຄັນ ແລະ ສະໜັບສະໜູນການສ້າງສາຍພົວພັນອັນດີງາມກັບ ຫວຽດນາມ; ສືບຕໍ່ເພີ່ມທະວີການເຄື່ອນໄຫວໜູນຊ່ວຍມະນຸດສະທຳສຳລັບ ຫວຽດນາມ; ຊຸກຍູ້ການຮ່ວມມື, ການເຈລະຈາກ່ຽວກັບບັນຫາສາສະໜາ, ການເຫຼື້ອມໃສລະຫວ່າງສອງປະເທດ, ປະກອບສ່ວນຊຸກຍູ້ສາຍພົວພັນ ຫວຽດນາມ - ອາເມລິກາ.